Bücker Bü 133 Jungmeister

Bücker Bü 133 Jungmeister – XX a. ketvirtame dešimtmetyje Vokietijoje sukurtas vienmotoris mišrios konstrukcijos (drobe dengta plieninių vamzdelių ir medžio konstrukcija) vienvietis biplanas su atvira kabina, skirtas pilotų lavinimuisi ir oro akrobatikai.

 Konstrukcija ir gamyba 
Bü 133 Jungmeister buvo pradiniam pilotų mokymui skirto ankstesnio modelio dviviečio Bü 131 Jungmann evoliucija. Bü 133 buvo kiek mažesnis bei Bü 131. Pirmajame modelyje (registracijos Nr. D-EVEO) buvo sumontuotas 140 AG (104 kW) galios Hirth HM 506 apverstas 6 cilindrų vienaeilis vidaus degimo variklis, sukęs dvimentį 2,2 m. skersmens propelerį.Ketley, Barry, and Rolfe, Mark. Luftwaffe Fledglings 1935–1945: Luftwaffe Training Units and their Aircraft (Aldershot, GB: Hikoki Publications, 1996), p.14.

Pirmajame skrydyje Bü 133 Jungmeister pilotavo Luise Hoffmann – pirmoji gamyklos pilotė bandytoja Vokietijoje.

Nors orlaivis labai gerai užsirekomendavo 1936 m. Rangsdorfo mieste vykusiame tarptautiniame oro akrobatikos čempionate, gamintojas nesulaukė užsakymų baziniam modeliui Bü 133A. Antrojo modelio Bü 133B buvo užsakyta tik du vienetai. Sėkmingiausiu tapo Bü 133C variantas su 160 AG (119 kW) Siemens-Bramo Sh 14A žvaigždiniu varikliu ir 13 cm trumpesniu fiuzeliažu.

Šis modelis buvo 1938 m. tapo standartiniu Liuftvafės lavinimosi lėktuvu, pagal licenciją buvo gaminamas Šveicarijoje (Dornier, Altenrheino mieste pagal Šveicarijos KOP užsakymą pagamino 49 vnt.) ir Ispanijoje (CASA, pagal Ispanijos KOP užsakymą). 1967–1969 m. Augsburge įmonė Bitz pagamino dar 4 vnt. Bü 133C.Geschichte der Firma Bitz, http://www.bitz-flugzeugbau.de/Geschichte/geschichte.html 

Šveicarijos karinėse oro pajėgose Bü 133 buvo naudojamas iki 1968 m.

 Eksploatacijos istorija 
miniatiūra|Bücker Bü 133 logotipas
Dėl puikių akrobatinių savybių Bü 133C greitai tapo populiariu akrobatiniu lėktuvu. 1938 m. stebėjęs iš trijų Bü 133C sudarytos Vokietijos komandos pasirodymą oro akrobatikos varžybose Briuselyje, Liuftvafės vadas H. Geringas nurodė kitiems metams sudaryti devynių Bü 133C komandą, kuri puikiai pasirodė kitų metų varžybose. 

Akrobatikos varžybose Jungmeister išliko konkurencingas iki septintojo dešimtmečio pabaigos.

 Lietuvoje 
miniatiūra|Lietuvos Aeroklubo Bücker Bü 133, 1939 m.
Lietuvos Karo aviacija 1938 m. įsigijo 4 vnt, o 1940 m. – dar 2 vnt. (serijiniai numeriai 1031, 1033, 1035, 1042, 1044, 1046). Šie orlaiviai buvo eksploatuojami iki sovietinės okupacijos. 1940 m. rugpjūtį bent trys „lietuviški“ Bü 133C buvo perduoti „Tautinei eskadrilei“ – DVRA 29-ojo TŠK aviacijai.

Dar vieną šio tipo orlaivį 1938 m. įsigijo Lietuvos Aero Klubas.Poškus Pijus, Muziejaus trečiadienis. Kuo gyveno Lietuvos aeroklubas tarpukariu? | Lietuvos aviacijos muziejus | Muziejaus trečiadienis, Naujienos, 2022 m. gegužės 11 d.  Lėktuvas buvo užregistruotas numeriu LY-LAD ir gavo vardą „Meteoras“, naudotas pilotų mokymuisi, akrobatikai.LIETUVOS AERO KLUBAS 1927–1940, TRUMPA LAK ISTORIJA, Plieno sparnai.

Po sovietinės okupacijos lėktuvas buvo pervarytas į Aukštagirio sklandymo mokyklą, kur buvo saugomas angare. Sovietinė valdžia juo skraidyti neleido. Lietuvą okupavus vokiečiams lėktuvas buvo pervarytas į Vilniaus Kirtimų aerodromą, suremontuotas. Po remonto lėktuvas buvo išbandytas ir kartu su kitais LAK lėktuvais – Bucker Bu 131, dviem de Havilland Tiger Moth – išskraidintas nežinoma kryptimi, greičiausiai į kokią nors Liuftvafės skraidymo mokyklą. Tolimesnis jo likimas nežinomas.Stasys Čekanauskas prisimena… MAČIAU PASKUTINES LIETUVOS AERO KLUBO DIENAS, Įrašė į diktofoną ir spaudai paruošė E. Jasiūnas 1971. X. 10, Plieno Sparnai Nr.4 Čikaga 1974 m., Plieno sparnai, El. publikavimui parengė: N. Korbutas 2010.06.12

 Variantai 
miniatiūra|Ispanijoje pagaminta Bücker Bü 133C licencoiinė kopija – CASA 1.133 
Bücker Bü 133A
 Bazinis modelis su vienaeiliu 135 AG (101 kW) varikliu Hirth HM 6. 1 vnt.

Bücker Bü 133B
 Licenciniai orlaiviai su Hirth HM 506 160 AG (119 kW) varikliu. 2 vnt.

Bücker Bü 133C
 Pagrindinės serijos orlaivis su Siemens Sh 14A-4 varikliu.

CASA 1.133
 Ispanijoje gamintas variantas

Price/American Tiger Club Jungmeister
 JAV planuotas gaminti variantas.

SSH Bü 133 Jungmeister
 Lenkijos Įmonės SSH apie 2003 m. gaminta replika, 1 vnt.SERWIS SAMOLOTOW HISTORYCZNYCH JANUSZ KARASIEWICZ – http://janes.migavia.com/pl/ssh.html

 Techniniai duomenys 

 Naudotojai 

miniatiūra|1937 m. pagamintas Bücker 133C Jungmeister
 Jugoslavijos KOP – po karo

 23px Nepriklausoma Kroatijos valstybė
 Nepriklausomos Kroatijos valstybės Karinės oro pajėgos

 Lietuvos karo aviacija (6 vnt., įsigyti 1939 m.)
 Lietuvos Aero Klubas (1 vnt. 1938 m.)

 Lenkijos KOP (1 įsigytas bandymams prieš 1939)Morgała, Andrzej Morgała (2003). Samoloty wojskowe w Polsce 1924–1939. Warsaw: Bellona, p. 316.  (lenkų)

miniatiūra|Bücker Bü 133 Jungmeister, kuriuo Rumunijos KOP kapitonas Alexandro de Papana demonstravo akrobatines figūras 1938 m. gegužės mėn. Oklende įvykusiose Ramiojo vandenyno oro lenktynėse.
 Rumunijos aeroklubas
 Rumunijos KOP

 Slovakijos KOP

 Pietų Afrikos KOP

 Ispanijos Respublika
 Ispanijos KOPSBHAC – Aviones de la Fuerza Aérea de la República Española/Aviones de Escuela y Enlace

 Ispanijos valstybė
 Ispanijos KOP

 SSRS KOP – 3 vnt. įsigyti 1940 m. ir bent 3 Lietuvos Karo aviacijos Bü 133 po Lietuvos okupacijos 1940 m. perduoti 29-ojo TŠK aviacijai – Tautinei eskadrileiGanusauskas, Edmundas. „Lietuvos Karo aviacijos likvidacija“. Plieno sparnai. Nuoroda tikrinta 6 April 2021. https://www.plienosparnai.lt/page.php?1245miniatiūra|Bücker Bü 133 Jungmeister su Liuftvafės kamufliažu

 Šveicacijos KOP

 Vengrijos KOP

 Luftwaffe

 Literatūra 
 (DE) König, Erwin. Bücker Bü 133 „Jungmeister“(Flugzeug Profile 29). D-86669 Stengelheim, Germany: Unitec Medienvertrieb e. K.,
 (DE/EN) König, Erwin. Die Bücker-Flugzeuge (The Bücker Aircraft). Martinsried, Germany: Nara Verlag, 1987. ISBN 3-925671-00-5.
 (DE) König, Erwin. Die Bückers, Die Geschichte der ehemaligen Bücker-Flugzeugbau-GmbH und ihrer Flugzeuge (1979).
 (LT) Stasys Čekanauskas prisimena… MAČIAU PASKUTINES LIETUVOS AERO KLUBO DIENAS, Įrašė į diktofoną ir spaudai paruošė E. Jasiūnas 1971. X. 10, Plieno Sparnai Nr.4 Čikaga 1974 m., Plieno sparnai, El. publikavimui parengė: N. Korbutas 2010.06.12
 (EN) Mondey, David. The Hamlyn Concise Guide to Axis Aircraft of World War II. London: Chancellor Press Ltd. ISBN 1-85152-966-7.
 (LT) Poškus Pijus, Muziejaus trečiadienis. Kuo gyveno Lietuvos aeroklubas tarpukariu? | Lietuvos aviacijos muziejus | Muziejaus trečiadienis, Naujienos, 2022 m. gegužės 11 d.
 (EN) Smith, J.Richard and Kay, Antony L. German Aircraft of the Second World War. London: Putnam and Company Ltd., 3rd impression 1978, p. 92–93. ISBN 0-370-00024-2.
 (DE) Wietstruk, Siegfried. Bücker-Flugzeugbau, Die Geschichte eines Flugzeugwerkes. D-82041 Oberhaching, Germany: Aviatik Verlag, 1999. ISBN 3-925505-28-8.
 (EN) Wood, Tony and Gunston, Bill. Hitler’s Luftwaffe: A pictorial history and technical encyclopedia of Hitlers air power in World War II. London: Salamander Books Ltd., 1977, p. 140. ISBN 0-86101-005-1.

 Išnašos 

Kategorija:Bücker orlaiviai
Kategorija:CASA orlaiviai
Kategorija:Dornier orlaiviai
Kategorija:Mokomieji lėktuvai
Kategorija:Biplanai
Kategorija:Vokietijos ginkluotosios pajėgos
Kategorija:Lietuvos aeroklubas